पाएं अपने शहर की ताज़ा ख़बरें और फ्री ई-पेपरडाउनलोड करें
यदि राज्य सरकार टीएमएच (टाटा मेन हॉस्पिटल) को नि:शुल्क वैक्सीन उपलब्ध कराती है तभी यहां सरकारी केंद्रों की तरह आम लोगों को फ्री में टीके लगाए जाएंगे। यह बातें मंगलवार को टाटा स्टील मेडिकल सर्विसेज के सलाहकार डॉ राजन चौधरी ने टेली कॉन्फ्रेंसिंग में कहीं। उन्होंने कहा- टीएमएच में हर किसी को वैक्सीन मिले, इसकी भी तैयारी की जा रही है। इसके लिए राज्य सरकार से अनुमति मांगी गई है। लेकिन उस स्थिति में अस्पताल प्रबंधन वैक्सीन नहीं खरीदेगा, बल्कि राज्य सरकार उपलब्ध कराएगी।
एक सवाल के जवाब में डाॅ चौधरी ने कहा- जो लोग कोरोना संक्रमित हुए हैं, उन्हें ठीक होने के चार सप्ताह बाद ही टीका लगवाना चाहिए। जिनकी जांच हुई है, पर रिपोर्ट नहीं आई है या फिर कोरोना के लक्षण होने पर भी लोगों को ठीक होने के बाद ही टीका लगवाना चाहिए। इस दौरान कॉरपोरेट कम्युनिकेशन हेड रुणा राजीव कुमार भी उपस्थित थीं। उल्लेखनीय है कि कोरोना काल में अक्टूबर-2020 के बाद टीएमएच प्रबंधन ने हर तरह के इलाज के लिए शुल्क अनिवार्य कर दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn